CELEX: 22020D0077
Language: fi
Date: 2018-03-23 00:00:00
Title: ETA:n sekakomitean päätös N:o 60/2018, annettu 23 päivänä maaliskuuta 2018, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2020/77]

30.1.2020   
               
               
                  FI
               
               
                  Euroopan unionin virallinen lehti
               
               
                  L 26/46
               
            
         ETA:N SEKAKOMITEAN PÄÄTÖS
         N:o 60/2018,
         annettu 23 päivänä maaliskuuta 2018,
         ETA-sopimuksen liitteen II (Tekniset määräykset, standardit, testaus ja varmentaminen) muuttamisesta [2020/77]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ”ETA-sopimus”, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Köysiratalaitteistoista ja direktiivin 2000/9/EY kumoamisesta 9 päivänä maaliskuuta 2016 annettu Euroopan parlamentin ja neuvoston asetus (EU) 2016/424 (1), sellaisena kuin se on oikaistuna EUVL:ssä L 266, 30.9.2016, s. 8, olisi otettava osaksi ETA-sopimusta.
                  
               
                     (2)
                  
                  
                     Asetuksella (EU) 2016/424 kumotaan 21 päivästä huhtikuuta 2018 alkaen Euroopan parlamentin ja neuvoston direktiivi 2000/9/EY (2), joka on otettu osaksi ETA-sopimusta ja joka on sen vuoksi poistettava ETA-sopimuksesta 21 päivästä huhtikuuta 2018 alkaen.
                  
               
                     (3)
                  
                  
                     Sen vuoksi olisi muutettava ETA-sopimuksen liitettä II,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liitteessä II oleva XXIV luku seuraavasti:
            
                        1)
                     
                     
                        Lisätään 1d kohdan (komission päätös 2012/32/EU) jälkeen kohta seuraavasti:
                        
                                    ”1e.
                                 
                                 
                                    
                                       32016 R 0424: Euroopan parlamentin ja neuvoston asetus (EU) 2016/424, annettu 9 päivänä maaliskuuta 2016, köysiratalaitteistoista ja direktiivin 2000/9/EY kumoamisesta (EUVL L 81, 31.3.2016, s. 1), sellaisena kuin se on oikaistuna EUVL:ssä L 266, 30.9.2016, s. 8”.
                                 
                              
                  
                        2)
                     
                     
                        Poistetaan 1b kohdan (Euroopan parlamentin ja neuvoston direktiivi 2000/9/EY) teksti 21 päivästä huhtikuuta 2018 alkaen.
                     
                  
         
            2 artikla
            Asetuksen (EU) 2016/424, sellaisena kuin se on oikaistuna EUVL:ssä L 266, 30.9.2016, s. 8, islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 24 päivänä maaliskuuta 2018, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 23 päivänä maaliskuuta 2018.
            
               
                  ETA:n sekakomitean puolesta
               
               
                  Puheenjohtaja
               
               Claude MAERTEN
            
         
         
            (1)  EUVL L 81, 31.3.2016, s. 1.
         
            (2)  EYVL L 106, 3.5.2000, s. 21.
         
            (*1)  Valtiosäännön asettamista vaatimuksista ei ole ilmoitettu.